أه بالنسبة لي الرغبة
أنا
الكلمة دي أعتقد أنها كانت دايما
بالنسبة لي
حاجة... عمري ما بتكلم عنها
ما اعرفش عنها حاجة وكانت تابوه
وكانت
احنا مش بنحترم... مش بنحترم الرغبة في مصر
مش بنحترم الستات بالذات للستات
مش المفروض يكون عندك رغبة لو أنتي ست في مصر
ودي حاجة شفها في عيلتي والمجتمع
وبحس
ساعات بيجبرونا نعمل حاجات
ما عندناش رغبة فيها
بيقتلوا الرغبة جوة الستات
ده اللي اتعلمنا اتربينا كده
هو دايما كده
ودي حاجة بتخليني غضبانة جدا
خلال... كتير... طول حياتي
ولحد دلوقتي
أنا غضبانة جدا
أنهم ما احترموش ده فيا وستات تانية حواليا
وده محتاج ثورة من زمان
كنت بحاول اعمل كده جوايا الأول وحواليا
في مرحلة ما، عملت الثورة دي على عيلتي وقلت لأ
ازاي؟
في الأول لما اتجوزت حد أنا مش عايزاه
مبدأيا
ما كنتش عايزاه ما كانش عندي رغبة ناحيته
بس كل الناس كانت عايزاني اتجوزه أول حاجة عملتها أني قلت لأ
واتطلقت، كنت أول واحدة تتطلق في العيلة
كان عندك كام سنة؟
كان عندي ٢٦ سنة
وكمان كنت أول واحدة في عيلتي تمشي من اسكندرية
وتسيب شقة عيلتها
واعيش لوحدي في القاهرة
ودي كمان كانت ثورة بالنسبة لي
ثورة بالنسبة للعيلة ثورة بالنسبة للناس كلها
صدمة
والثورة التانية ضد نظام مبارك وكل اللي بيمثله
من اضطهاد وعنف
و
وفي نفس الوقت برضوا ابتديت احارب مع الثورة دي
ولما ابتديت اعمل الحاجات دي
ساعتها حسيت اني حرة
ساعتها بس حسيت أني انسانة
عشان قبل كده حسيت
كنت... مش عارفة زي ما اكون جماد
كنت مسجونة
ولما بتكلم عن الفترة دي في حياتي
اللي قضيتها في اسكندرية مع عيلتي
دايما بقول، لما كنت مسجونة
دايما بقول كده
عشان فعلا كانت سجن بالنسبة لي
كان سجن على كل المستويات
حتى على المستوى الفكري
أنا فاكرة أن كان فيه كتب كنت ممنوعة اقراها
زي كتب نوال السعداوي
يعني لما اهلي
مرة اكتشفوا أني اشتريت كتب نوال السعداوي واخدوها
و
أيوه رموها و
كان ممنوع اقراها عشان الست دي مش كويسة
عشان الست دي كانت بتتكلم في الجنس والعري
بتتكلم عن كل التابوهات وبتقول للبنات تعمل ثورة
وده ما كانش كويس
وكمان بتتكلم ضد ربنا والدين
ودع برضوا ما كانش كويس بالنسبة لعيلتي
فكان ممنوع اقرا كتابها
ابتدى الموضوع جوايا ثورة جوايا
الأسئلة اللي ما كنتش عارفة أسألها
كنت بسألها جوه نفسي
اعتقد أنها كانت عملية
كانت عملية بالنسبة لي
أني اعلم نفسي احاول اتعلم لوحدي
واحط استراتيجية بيني وبين نفسي
وبعدين أني اعمل الفعل
أني اعمل حاجة
اخد مني وقت كتير وبرضوا وقت صعب
عشان اعمل حاجات مش عايزة اعملها
قبل ما... اعمل الثورة
جوة وبرة
ومكملة
أيوه استراتيجية، أولا عشان اخبي أرائي
ما اقولهاش، بس افكر فيها
اعمل زيهم
بس ما أؤمنش باللي مؤمنين بيه
عشان يبقى عندي شوية سلام
وبعدين لما تجيلي الفرصة اعمل الفعل
لما، مثلا في تجربتي مع الجواز
كان برضوا عندي استراتيجية
كنت بحاول، في الأول اكون متقبلة
بس أنا عارفة أني هانهي الموضوع
في الوقت المناسب
لما تجيلي الفرصة
كانت بدور... طبعا كل حاجة كنت بعملها كانت سر
لحد ما تجيلي الفرصة امشي أو اتحرك
كنت بدور... مثلا كنت بدور على شغل في القاهرة
ما قلتش لحد، ولا اهلي ولا حد
لما لقيته
لما لقيته، اخدت الخطوة وسيبت اسكندرية ورحت القاهرة
ما كانش عاجبهم بس عملت كده
لما كنت بكتب المدونة بتاعتي
نفس الحاجة
كنت لسه في اسكندرية اخدت القطر
اهلي ما كانوش عارفين أنا فين كانوا فاكرين أني في الشغل
رحت القاهرة وشاركت في مظاهرات اخدت صور ورجعت اسكندرية
حطيت كل ده عالانترنت ما حدش يعرف، ما حدش يعرف حاجة عن الموضوع
بس كانت... بس نفعت
وكنت بأثر في ناس كتيرة في ناس كانت فاكرة أني ولد
قالولي بعدين
كنت دايما بعمل الحاجات دي الأول في السر
وبعدين بوم
اجهز كويس وبعدين بوم
ازاي استقبلوا البوم بتاعتك؟
ساعات بعنف
ساعات... ساعات طبعا ما كنتش
كل الناس كانت فاكرة أني مجنونة
وأني... مش طبيعي بالنسبة لبنت
مش طبيعي بالنسبة لست
وطبعا مقاومة من الجميع، مقاومة
لأ مش هتعملي كده، كتير
لأ هنمنعك
ماكنش فيه حد حواليا بيدعمني أبدا
من العيلة من أهلي حتى الصحاب ساعات
بس كنت عارفة أن اللي بعمله كويس عشاني، كان أنا
عشان كده أنا... ده أنا
فكملت ابقى على طبيعتي
بس كده
وما سمعتش كلام حد
عشان هما عايزين حاجة هما فاكرين أن دي الطريقة
طريقتهم، طريقة كل الناس
بس دي مش طريقتي
عندي طريقة تانية
عندي
أه مختلفة يمكن، بس ده أنا فكملت على طبيعتي